

**Zásady hospodárenia s finančnými
prostriedkami obce Šelpice**

Obecné zastupiteľstvo obce Šelpice na základe § 9 zákona SNR č. 369/1990 Zb. o obecnom zriadení v znení neskorších predpisov v nadväznosti na zákon č. 523/2004 Z. z. o rozpočtových pravidlách verejnej správy v znení neskorších predpisov a zákon č. 583/2004 Z. z. o rozpočtových pravidlách územnej samosprávy v znení neskorších predpisov vydáva tieto Zásady hospodárenia s finančnými prostriedkami obce Šelpice *(ďalej len „Zásady“).*

**Časť I.**

**Úvodné ustanovenia**

§ 1
Účel

*Tieto zásady upravujú:*

1. Rozpočtový proces obce Šelpice *(ďalej len „obec“).*

**Časť II.**

**Rozpočtový proces**

**§ 2**

**Rozpočtový harmonogram**

1. Rozpočtový proces sa riadi záväzným rozpočtovým harmonogramom, ktorý určuje starosta obce.
2. Za vypracovanie rozpočtového harmonogramu, jeho každoročnú aktualizáciu a zverejnenie na úradnej tabuli zodpovedá ekonomický úsek obecného úradu - ekonóm.

**§ 3**

**Subjekty rozpočtového procesu**

1. Na rozpočtovom procese sa podieľajú jednotlivé subjekty v rozsahu uvedenom v týchto Zásadách a v rozpočtovom harmonograme, a to:
2. rozpočtová organizácie obce ak sú zriadené,
3. príspevková organizácia obce ak sú zriadené,
4. obecný úrad,
5. komisie obecného zastupiteľstva,
6. starosta obce,
7. obecné zastupiteľstvo,
8. hlavný kontrolór obce.
9. *Rozpočtová /príspevková organizácia (ak sú zriadené) — najmä:*
10. predkladá obci rozpočtové požiadavky a požiadavky na zmenu rozpočtu,
11. predkladá obci podklady potrebné pre vypracovanie monitorovacej správy, hodnotiacej správy a záverečného účtu,
12. predkladá v zákonom stanovených termínoch údaje potrebné k zverejňovaniu v rozpočtovom informačnom systéme RIS.SAM v termínoch podľa § 10 týchto zásad.
13. *Obecný úrad zabezpečuje organizačné a administratívne úkony súvisiace s rozpočtovým*

*procesom, najmä:*

1. zabezpečuje odborné podklady potrebné na správne a úplné spracovanie návrhu rozpočtu obce a návrhu na zmenu rozpočtu obce,
2. sústreďuje a spracúva rozpočtové požiadavky a požiadavky na zmenu rozpočtu od fyzických a právnických osôb a subjektov rozpočtového procesu podľa týchto zásad,
3. vyhodnocuje výsledky hospodárenia za uplynulé obdobie,
4. spracúva monitorovacie správy, hodnotiace správy a záverečný účet obce,
5. na požiadanie obecného zastupiteľstva spracováva jednotlivé podkladové materiály, rozbory a pod.,
6. zabezpečuje spracovávanie podkladov a výkazníctvo vo vzťahu k príslušným orgánom v súlade s osobitnou právnou úpravou.
7. vedie účtovníctvo o stave a pohybe majetku obce, o príjmoch a výdavkoch a o finančných vzťahoch k štátnemu rozpočtu podľa zákona č. 431/2002 Z. z. o účtovníctve v znení neskorších predpisov a podľa rozpočtovej klasifikácie platnej v zmysle osobitných predpisov,
8. v rámci obecného úradu zabezpečuje ekonomický úsek-ekonóm počas rozpočtového procesu poradenstvo všetkým subjektom rozpočtového procesu.
9. *Finančná komisia obecného zastupiteľstva ak je zriadená najmä:*
10. vyjadruje sa k návrhu rozpočtu obce, k návrhom na zmeny rozpočtu, k čerpaniu rozpočtu a záverečnému účtu obce a organizácií zriadených obcou,
11. k žiadostiam o poskytnutie dotácie z rozpočtu obce.
12. *Starosta obce najmä:*
13. riadi rozpočtový proces,
14. predkladá návrh rozpočtu na rokovanie obecnému zastupiteľstvu,
15. predkladá návrh na zmenu rozpočtu na rokovanie obecnému zastupiteľstvu,
16. predkladá monitorovaciu správu na rokovanie obecnému zastupiteľstvu,
17. predkladá návrh záverečného účtu s hodnotiacou správou na rokovanie obecnému zastupiteľstvu.
18. *Obecné zastupiteľstvo najmä:*
19. schvaľuje rozpočet obce na príslušný rozpočtový rok, zmeny rozpočtu a použitie rezervného fondu,
20. kontroluje finančné plnenie rozpočtu obce a prerokúva monitorovacie správy,
21. schvaľuje záverečný účet obce vrátane hodnotiacej správy, rozhoduje o použití mimorozpočtových peňažných fondov, o použití prebytku rozpočtového hospodárenia a o spôsobe úhrady schodku rozpočtového hospodárenia,
22. rozhoduje o prijatí úveru alebo pôžičky,
23. schvaľuje a rozhoduje o združovaní prostriedkov obce.
24. *Hlavný kontrolór obce najmä:*
25. vypracováva odborné stanovisko k návrhu rozpočtu ,
26. vypracováva odborné stanovisko k návrhu záverečnému účtu,
27. kontroluje hospodárenie s finančnými prostriedkami obce a hospodárenie s prostriedkami poskytnutými rozpočtovým a príspevkovým organizáciám ak sú zriadené,
28. kontroluje finančné plnenie rozpočtu,
29. kontroluje právnické osoby, v ktorých má obec majetkovú účasť, a iné osoby, ktoré

nakladajú s majetkom obce alebo ktorým bol majetok obce prenechaný na užívanie, a to v rozsahu dotýkajúcom sa tohto majetku a kontroluje osoby, ktorým boli poskytnuté z rozpočtu obce účelové dotácie alebo návratné finančné výpomoci, či nenávratné finančné výpomoci podľa osobitného predpisu[10)](https://www.slov-lex.sk/pravne-predpisy/SK/ZZ/1990/369/20161101#poznamky.poznamka-10) v rozsahu nakladania s týmito prostriedkami.

**Časť III.**

**Zostavovanie a schvaľovanie rozpočtu**

**§ 4**

**Zostavovanie rozpočtu**

1. Práce na zostavení návrhu rozpočtu obce riadi a koordinuje starosta obce prostredníctvom ekonomického úseku obecného úradu obce - ekonóma.
2. Ekonomický úsek obecného úradu - ekonóm zostavuje návrh rozpočtu obce v súčinnosti s jednotlivými subjektmi rozpočtového procesu podľa rozpočtového harmonogramu, ktoré sú povinné predkladať rozpočtové požiadavky v stanovenej forme a lehotách podľa rozpočtového harmonogramu.
3. Pri zostavovaní a schvaľovaní návrhu rozpočtu obce je obec povinná prednostne zabezpečiť krytie všetkých záväzkov, ktoré pre neho vyplývajú z plnenia povinnosti ustanovených osobitnými predpismi a súčasne zabezpečiť súlad rozpočtu so zámermi a cieľmi.
4. Zostavený návrh rozpočtu obce prerokuje zamestnanec ekonomického úseku – ekonóm so

 starostom obce.

**§ 5**

**Schvaľovanie rozpočtu**

1. Starosta obce predkladá ním odsúhlasený návrh rozpočtu obce na schválenie obecnému zastupiteľstvu.
2. Pri schvaľovaní rozpočtu musia všetky dodatočne uplatnené poslanecké návrhy obsahovať informáciu o zdroji na krytie výdavkov týchto návrhov a súvis so zámermi a cieľmi obce.

**Časť IV.**

**Zmena rozpočtu**

**§ 6**

**Zmena rozpočtu a rozpočtové opatrenia**

1. Ekonomický úsek obecného úradu-ekonóm vedie operatívnu evidenciu o všetkých vykonaných rozpočtových opatreniach v priebehu roka.
2. Práce na zostavení návrhu zmeny rozpočtu obce riadi a koordinuje starosta obce prostredníctvom ekonomického úseku obecného úradu - ekonóma.
3. Ekonomický úsek-ekonóm zostavuje návrh na zmenu rozpočtu obce v súčinnosti s jednotlivými subjektmi rozpočtového procesu podľa rozpočtového harmonogramu, ktoré sú povinné predkladať ekonomickému úseku-ekonómovi požiadavky na zmenu rozpočtu v stanovenej forme a lehotách podľa rozpočtového harmonogramu.
4. Pri zostavovaní a schvaľovaní návrhu na zmenu rozpočtu obce je obec povinná prednostne zabezpečiť krytie všetkých záväzkov, ktoré pre neho vyplývajú z plnenia povinnosti ustanovených osobitnými predpismi a súčasne zabezpečiť súlad rozpočtu so zámermi a cieľmi.
5. Zostavený návrh na zmenu rozpočtu obce prerokuje pracovník ekonomického úseku-ekonóm s finančnou komisiou obecného zastupiteľstva ak je zriadená a starostom obce.

**§ 7**

**Schvaľovanie zmeny rozpočtu obecným zastupiteľstvom**

1. Starosta obce predkladá návrh na zmenu rozpočtu obce na schválenie obecnému zastupiteľstvu.
2. Pri schvaľovaní zmeny rozpočtu obce musia všetky dodatočne uplatnené poslanecké návrhy obsahovať informáciu o zdroji na krytie výdavkov týchto návrhov a súvis so zámermi a cieľmi obce.
3. Vykonané zmeny rozpočtu nesmú narušiť vyrovnanosť bežného rozpočtu.

**§ 8**

**Schvaľovanie zmeny rozpočtu starostom**

1. Starosta obce je oprávnený vykonať rozpočtové opatrenia obce nasledovne:

1. povolené prekročenie výdavkov pri dosiahnutí vyšších príjmov obce do sumy 2000,00 Eur štvrťročne,
2. presun finančných prostriedkov v rámci schváleného rozpočtu obce, pričom sa nemenia celkové príjmy a výdavky do výšky 2000,00 Eur štvrťročne,

c) viazanie rozpočtových výdavkov do výšky 2000,00 Eur štvrťročne.

2. Starosta obce je oprávnený vykonať rozpočtové opatrenia rozpočtovej organizácie / príspevkovej organizácie aj je zriadená nasledovne :

 a) povolené prekročenie výdavkov pri dosiahnutí vyšších príjmov rozpočtovej organizácie / príspevkovej organizácie do sumy 1.000,00 Eur štvrťročne,

 b) presun finančných prostriedkov v rámci schváleného rozpočtu obce, pričom sa nemenia celkové príjmy a výdavky do výšky 1.000,00 Eur štvrťročne,

c) viazanie rozpočtových výdavkov do výšky 1.000,00 Eur štvrťročne.

**Časť V.**

**Zodpovednosť za hospodárenie a monitorovanie rozpočtového hospodárenia**

**§ 9**

**Zodpovednosť za hospodárenie**

1. Za hospodárne, efektívne a účinné využívanie rozpočtových prostriedkov obce zodpovedá starosta obce.
2. Za hospodárenie s rozpočtovými prostriedkami v rámci zabezpečenia samosprávnych funkcií obce a preneseného výkonu štátnej správy v rozsahu im zverenej pôsobnosti podľa Organizačného poriadku obce zodpovedajú:
3. starosta obce,
4. štatutárny zástupca rozpočtovej organizácie / príspevkovej organizácie ak je zriadená.

**§ 10**

**Monitorovanie hospodárenia**

1. Práce na zostavení monitorovacej správy riadi a koordinuje starosta obce prostredníctvom ekonomického úseku obecného úradu-ekonóma.
2. Ekonomický úsek obecného úradu-ekonóm zostavuje monitorovaciu správu v súčinnosti s jednotlivými subjektmi rozpočtového procesu, ktoré sú povinné predkladať podklady v stanovenej forme a lehotách podľa rozpočtového harmonogramu, ktoré vychádzajú z nimi realizovaného monitorovania.

**Časť VI.**

**Záverečný účet**

**§ 11**

**Zostavovanie záverečného účtu**

1. Práce na zostavení návrhu záverečného účtu obce riadi a koordinuje starosta obce prostredníctvom ekonomického úseku obecného úradu-ekonóma.
2. Ekonomický úsek obecného úradu-ekonóm zostavuje návrh záverečného účtu obce v súčinnosti s jednotlivými subjektmi rozpočtového procesu podľa rozpočtového harmonogramu, ktoré sú povinné predkladať podklady v stanovenej forme a lehotách podľa rozpočtového harmonogramu, ktoré vychádzajú z nimi realizovaného hodnotenia.
3. Zostavený návrh záverečného účtu obce prerokuje pracovník ekonomického úseku obecného úradu-ekonóm so starostom.

**§ 12**

**Schvaľovanie záverečného účtu**

1. Starosta obce predkladá ním odsúhlasený návrh záverečného účtu obce na schválenie obecnému zastupiteľstvu, a to najneskôr do šiestich mesiacov po uplynutí rozpočtového roka.

**Časť VII.**

**Záverečné ustanovenia**

**§ 13**

1. Zmeny a doplnky týchto Zásad schvaľuje obecné zastupiteľstvo obce Šelpice.
2. Na týchto Zásadách sa uznieslo obecné zastupiteľstvo v Šelpiciach dňa 25.2.2019 uznesením OZ č. 4/2019.
3. Zásady nadobúdajú účinnosť dňom schválenia OZ.

 Ružena Opálková

starostka obce